Missatge: Més de 300 rens moren per un llamp a NoruegaLa descarrega elèctrica d'un llamp provoca una matança d'animals sense precedents a NoruegaNéstor Gómez 30 Ago 2016 - 12.12Una línia de tempestes amb intensa activitat elèctrica va escombrar divendres al migdia el sud de Noruega. La descarrega elèctrica d'un llamp va provocar la mort de 323 rens al Parc Nacional de Hardangervidda, on hi ha uns 10.000 rens. Les imatges que s'han difós per les xarxes socials són esfereïdores, amb tots els rens a terra. Un guarda va descobrir divendres a la nit la tragèdia dels animals. Tots els rens estaven agrupats en una àrea de 50 a 80 metres de diàmetre. Si bé aquesta mena de fets són coneguts pels agents forestals, el que ha sorprès és la magnitud de l'impacte. Ara, les autoritats han de definir el futur d'aquests animals: si els retiren o els deixen perquè la natura faci la seva feina.Com un llamp provoca una matança tan granNo fa falta que caiguin gaires llamps per provocar una mortalitat tan gran; amb un n'hi ha prou. Quan un llamp impacta en un ren, el fulmina. Si la resta de rens, molls per la pluja, es toquen entre ells, l'electricitat es transmet i la matança està garantida. Però, de vegades, no cal que el llamp impacti directament sobre un animal; només cal que l'impacte sigui a prop del ramat. En aquest cas, la descàrrega elèctrica s'expandeix pel terra moll i, si tot el ramat està agrupat, tocant-se, es crea una diferència de potencial entre els extrems del grup prou gran perquè l'electricitat vagi d'un costat a l'altre a través dels animals i els provoqui la mort.VÍDEO

Resposta: Algú més ha llegit "nens" en comptes de "rens" quan ha llegit el titular, o és que estic molt malament...?